**Jelentés a 2015. évi EDUCATIO Nemzetközi Oktatási szakkiállítás rendezvény tapasztalatairól, a kitöltött kérdőívek alapján**

 A **Nemzeti Közszolgálati Egyetem** 2015-ben is kiemelt figyelmet fordított az **EDUCATIO** Nemzetközi Oktatási Szakkiállítás rendezvényeire. A január 22-24-e között megtartott eseményen több tízezren vettek részt, amely kiváló lehetőséget biztosított a már meglévő karok mellett az új, Nemzetközi és Európa Tanulmányok Kar számára is a bemutatkozásra.

 Az NKE standjánál mindhárom napon nagy volt a tömeg, amely a felfokozott érdeklődést mutatta. Az érdeklődők által **önkéntesen kitöltött anonim kérdőívek** alapján az alábbi megállapításokat tehetjük.

 A **kérdőívet 427 fő** töltötte ki. Közülük a legtöbben, életkori sajátosságuknak megfelelően az **alapképzések** iránt érdeklődtek.(1. ábra)

1. **ábra. Milyen képzés iránt érdeklődik?**

 Az érdeklődők között a legnépszerűbb képzéseknek a **rendészeti** (33%), valamint a **katonai** (25%) képzések bizonyultak. Az új kar által felvázolt hivatásra (**Nemzetközi kapcsolatok**) minden ötödik látogató volt kíváncsi (19%). (2. ábra)

1. **ábra. Melyik hivatás érdekel elsősorban?**

 Több fórumon is elhangzott, a fiatalok egyre tudatosabbak a pályaválasztásukkal kapcsolatos döntések meghozatalakor. Az NKE standjánál megforduló látogatók kétharmada azt nyilatkozta, hogy többek között, vagy **kifejezetten az NKE** által kínált képzések miatt látogatott ki a rendezvényre (74,6%). A véletlenszerűen az NKE standjához odatévedők nagyon kis részét tették ki a látogatóknak.(5%) (3. ábra)

1. **ábra. Miért kerested fel az NKE standját?**

 Az NKE standját meglátogató érdeklődők több csatornán keresztül informálódtak az egyetemről. (4. ábra) Leginkább a **Felvi.hu** internetes portált, valamint az **NKE honlapját** részesítették előnyben. Meglepő, hogy a Facebookot csak minden tízedik látogató nevezte meg. A hagyományos alternatívák gyakorlatilag eltűntek (újság, rádió).

1. **ábra. Hol találkoztál a Nemzeti Közszolgálati Egyetemet népszerűsítő**

 **tájékoztató anyaggal vagy reklámmal?**

 Az NKE részéről **nagyon jól sikerült** a rendezvény. A látogatók döntő többsége nagyon meg volt elégedve az **egyetemről szóló anyagokkal**, a jelenlévő **képviselőivel munkatársainak, hallgatóinak tájékoztatásával**, és magával a **standdal** is.

1. **ábra. Mennyire volt elégedett az NKE standjánál tapasztaltakkal? (ötfokozatú skála)**

 Az NKE standjához ellátogató érdeklődők csaknem fele (45,6%) **biztosan jelentkezni fog** a soron következő felvételi eljárásban az NKE által kínált valamelyik képzések egyikére, valamivel többen (53,2%) még gondolkodnak ezen.

1. **ábra. Jelentkezik az NKE-re?**